Strucho

Strucho (Struthio camelus) esas maxim granda ucelo, qua atingas altajo til 2,5 m. Lu havas longa kolo e gambi, neflugas, ed esas kapabla kurar til cirkume 65 km/h.

Lu vivas kom neamansita en Afrika, e nutrabas en tota mondo.

 Fizikala deskripto 

Maskula struchi pezas til 155 kg e femina til 120 kg. Plumi di maskula adulti esas precipue nigra, kun kelki blanka sur l'ali e kaudo. Femini e yuna maskuli esas griza-bruna, kun poka plumi blanka. 

Vestija ali uzesas dal maskuli lor sexuala prizentado. Oli povas anke furnisar ombro por yuni. Plumi esas milda e sat diferanta di rigida segli di fluganta uceli. Oli servas kom izolo. Esas pinta unglo sur du di alo-fingri.

Lua forta gambi ne havas plumi. Strucho stacas sur du ped-fingri, un ek oli, plu granda, similesanta hufo. To esas unika adapto de strucho, olqua helpas lu kurar maxim rapide.

Okuli kun lia dika nigra brovo esas la maxim granda di aktuala sula animali; nur baleno havas plu granda okuli.

Videz anke : Emuo

Kategorio:Uceli
Kategorio:Neamansita en Afrika